CELEX: 62010TN0538
Language: bg
Date: 2010-11-26 00:00:00
Title: Дело T-538/10: Жалба, подадена на 26 ноември 2010 г. — Adamowski/СХВП — Fagumit (Fagumit)

29.1.2011   
            
            
               BG
            
            
               Официален вестник на Европейския съюз
            
            
               C 30/47
            
         Жалба, подадена на 26 ноември 2010 г. — Adamowski/СХВП — Fagumit (Fagumit)
   (Дело T-538/10)
   ()
   2011/C 30/85
   Език на жалбата: немски
   
      Страни
   
   
      Жалбоподател: Ursula Adamowski (Хамбург, Германия) (представител: D. von Schultz, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Fabryka Węży Gumowych i Tworzyw Sztucznych Fagumit Sp. z o.o. (Wolbrom, Полша)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) от 3 септември 2010 г., прието по преписка R 1003/2009-1,
            
         
               —
            
            
               да се отхвърли искането за обявяване на марката на Общността № 3 093 226 за недействителна,
            
         
               —
            
            
               да се осъди СХВП да заплати разноските във връзка с производството по заличаване на вписването, с производството пред апелативния състав и с настоящото производство.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: словна марка „Fagumit“ за стоки от класове 12 и 17
   
      Притежател на марката на Общността: жалбоподателят
   
      Страна, която иска обявяване на недействителността на марката на Общността: Fabryka Węży Gumowych i Tworzyw Sztucznych Fagumit Sp. z o.o.
   
      Право върху марката на страната, която иска обявяване на недействителността: национална фигуративна марка, съдържаща словния елемент „FAGUMIT“, за стоки от клас 17
   
      Решение на отдела по отмяна: отхвърля искането за обявяване на недействителност
   
      Решение на апелативния състав: уважава жалбата и обявява марката за недействителна
   
      Изложени правни основания: нарушение на член 53, параграф 1, буква в) във връзка с член 8, параграф 4 от Регламент (ЕО) № 207/2009 (1), тъй като другата страна в производството пред апелативния състав не е представила надлежни доказателства за действителната употреба на наименованието на дружеството „FAGUMIT“; нарушение на член 53, параграф 1, буква б) във връзка с член 8, параграф 3 от Регламент (ЕО) № 207/2009, тъй като другата страна в производството пред апелативния състав действително се е съгласила с регистрирането на правата по марката, свързани с наименованието „FAGUMIT“, както и нарушение на член 52, параграф 1, буква б) от Регламент (ЕО) № 207/2009, тъй като жалбоподателят не можел да се обвинява в това, че е действал недобросъвестно към момента на подаване на заявката за регистрация на спорната марка.
   
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, 2009 г., стр. 1).